text: লক্ষ্মীপুর আইনজীবী সমিতির সভাপতি শাহাদাত, সম্পাদক সবুজ লক্ষ্মীপুর আইনজীবী সমিতির সভাপতি শাহাদাত, সম্পাদক সবুজ – চলমান বাংলা
  জহির উদ্দিন মাহমুদ	/ ৫৩১	পড়া হয়েছে:
  লক্ষ্মীপুর জেলা আইনজীবী সমিতির বার্ষিক নির্বাচনে সভাপতি পদে শাহাদাত হোসেন ও সাধারণ সম্পাদক পদে মোসাদ্দেক হোসেন সবুজ নির্বাচিত হয়েছেন। শাহাদাত হোসেন দ্বিতীয় মেয়াদে সভাপতির পদে বিজয়ী হয়েছেন।
  মঙ্গলবার (২৩ ফেব্রুয়ারি) আইনজীবী সমিতি কার্যালয়ে ভোটের আয়োজন করা হয়। এতে প্রধান নির্বাচন কমিশনারের দায়িত্ব পালন করেন অ্যাডভোকেট আজগর হোসেন মাহমুদ। সকাল ৮টা থেকে বিকাল ৪টা পর্যন্ত ভোট গ্রহন চলে। ভোট গণনা শেষে রাতে ফলাফল ঘোষণা করা হয়।
  নির্বাচিত অন্যরা হলেন সহ-সভাপতি আবুল খায়ের, অলি উল্যা চৌধুরী, সহ-সম্পাদক মাহাবুবুল করিম টিপু, শাহাদাৎ হোসেন বাবলু, পাঠাগার সম্পাদক নজরুল ইসলাম মহসিন, সাংস্কৃতিক সম্পাদক অনিম জোবায়ের, সদস্য কামরুল ইসলাম মানিক, ফজলে এলাহি, আবদুর রহিম রাজু, আফরোজা ববি, শামসুল ইসলাম।
  এবার লক্ষ্মীপুর আইনজীবী সমিতিতে সভাপতি-সম্পাদকসহ ১২ পদে ২৭ জন প্রার্থী প্রতিদ্বন্দ্বিতা করেন। এর মধ্যে সভাপতি পদে ৪ জন, সাধারণ সম্পাদক পদে ৪ জন প্রার্থী ছিলেন।